《喜雨》
宋代·方一夔

去年稻田荒，七月青虫起。今年七月雨，稻田盈尺水。

人生会有涯，饥饱互煎煮。造物如狙公，颠倒生嗔喜。

我岑枯槁人，未脱烟火味。试问河豚羹，何如江鲙美。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。